Charles Aznavour

Charles Aznavour (Sahnur Vaghinak Aznavurjan) (Párizs, 1924. május 22. – Mouriès, 2018. október 1.) örmény származású francia sanzonénekes, zeneszerző és színész. Élete Tanulmányait az École centrale de TSF-en (ma ECE Paris, École centrale d'électronique), majd az École nationale supérieure des arts et techniques du théâtre-on Párizsban végezte. 1933-tól táncosként, 1935-től pedig gyermekszínészként lépett színpadra. 1941-től a Jean Dasté Színtársulat tagja volt. 1942-től Pierre Roche társulatánál dolgozott. 1955-től a Moulin Rouge tagja volt. 1957–től filmezett. 1965–től a French-Music vezérigazgatója volt. 1995-től Örményország UNESCO-nagykövete. 2008-ban megkapta az örmény állampolgárságot, majd 2009-ben Örményország svájci, illetve az ENSZ genfi szervezeteihez akkreditált nagykövetévé nevezték ki. 2018. október 1-jén, 94 évesen hunyt el. Zeneszerzői, előadóművészi munkássága A legendás francia sanzonénekesek (Édith Piaf, Yves Montand, Georges Brassens) egyik kiemelkedő egyénisége a 20. század második felében. A francia sanzonok a francia folklór muzsikából táplálkoznak leginkább, de gyakran híres költők (pl. Arthur Rimbaud, Guillaume Apollinaire) verseit is megzenésítik, témájuk a szerelem, a szülőföld szeretete, de gyakran a szegénységhez, s a francia történelem nagy eseményeihez is kötődnek (pl. az 1871-es párizsi kommün, később a francia partizánok harca a második világháborúban a német megszállás ellen), de szerzői már valóságos zeneszerzők, sokszor maguk az énekesek is, maga Charles Aznavour, hiszen hogyne formálódna a népdal, a sanzon az énekes által dallamában, s szövegében is. A francia sanzon a művelt világ nagy részét (Európa, USA) meghódította a 19. század végén és 20. században. A francia sanzonok, s azok tolmácsolói, köztük Charles Aznavour a francia nép összetartozási erejét erősíti szórakoztató, sokszor humoros eszközökkel, de a világszínpadot is rengető deszkákon hozzájárul a népek barátságához. Aznavour Franciaországban, Európában, az Egyesült Államokban, Kanadában, Japánban, sőt Dél-Amerikában és a Szovjetunióban (majd Oroszországban) is nagy sikereket aratott, mint sanzonénekes. Azt is megtette az ő közönségéért, hogy a francia nyelven kívül angolul, spanyolul, olaszul, valamint oroszul is előadott számos francia sanzont. Vinyl lemezeit nagy számban vásárolták, ma már sanzonjait leginkább CD-n, filmjeit DVD-n adják közre. Diszkográfia Énekelt sanzonjaiból (válogatás) Filmek, melyekben felhasználták dalait Filmszerepei Díjai A Francia Akadémia zenei díja (1995) Tiszteletbeli César-díj (1997) Jegyzetek Források Hermann Péter (főszerk.) Ki kicsoda 2000. Budapest, Greger-Biográf, 1999. Aznavour lásd 62. old. ISSN 1215-7066 Hermann Péter (főszerk) Ki kicsoda 2002 CD-ROM Biográf Kiadó ISBN 963-8477-64-4 MTI Ki kicsoda 2009. Szerk. Hermann Péter. Budapest: Magyar Távirati Iroda. 2008. ISBN 978-963-1787-283 További információk Hivatalos oldal Charles Aznavour a Facebookon Charles Aznavour a PORT.hu-n (magyarul) Charles Aznavour az Internetes Szinkronadatbázisban (magyarul) Charles Aznavour az Internet Movie Database-ben (angolul) Charles Aznavour a Rotten Tomatoeson (angolul) Charles Aznavour az AlloCiné weboldalán (franciául) "Charles Aznavour Profile". Famousfix.com. Hozzáférés: 2023. június 20.. Charles Aznavur énekel. YouTube Aida Aznavour-Garvarentz: Öcsike. Az Aznavour család; Schubert Éva ford. alapján; Babits, Szekszárd, 1994